**IŠPLĖSTINĖS MICKŪNŲ SENIŪNIJOS SENIŪNAIČIŲ SUEIGOS PROTOKOLAS**

2025 m. sausio 20 Nr. VD-561

Mickūnai

Sueiga įvyko 2025 m. sausio 20 d. 18.00 val.

Sueigos pirmininkas Justinas Grybauskas.

Sueigos sekretorius Božena Gražulienė.

Dalyvavo: Lytos seniūnaitijos seniūnaitė Elžbieta Tvorogal, Galgių seniūnaitijos seniūnaitis Tadeuš Tomaševič, Uosininkų seniūnaitijos seniūnaitė Božena Stankevič, Mickūnų seniūnaitijos seniūnaitė Greta Gulbicka, Skaisterių seniūnaitijos seniūnaitis Marjan Tvorogal, Uosininkų seniūnaitijos seniūnaitė Božena Stankevič, Galiunų seniūnaitijos seniūnaitis Lukas Žukaitis. Taip pat dalyvavo Vilniaus rajono savivaldybės tarybos nariai Teresa Demeško, Henryk Subocz, Mickūnų jaunimo bendruomenės pirmininkė Česlava Zadranovič, Skaisterių kaimo gyventojų bendruomenės ,,Skaistė“ bendruomenės valdybos narys Raimond Stačkovski ir Mickūnų seniūnijos gyventojai.

DARBOTVARKĖ:

1. Dėl Mickūnų seniūnijos 2025 metų tvarkomų objektų sąrašo patvirtinimo;
2. Dėl 2025-2027 metų Mickūnų seniūnijos kelių (gatvių) kapitalinio remonto, tiesimo rekonstravimo darbų plano patvirtinimo;
3. Dėl 3 atstovų delegavimo į pretendentų į seniūno pareigas konkurso komisijos sudėtį;
4. Kiti klausimai.

Išplėstinės Mickūnų seniūnijos seniūnaičių pirmininkas Justinas Grybauskas pristatė darbotvarkę. Iš teisės skyriaus vyr. specialisto, l. e. Mickūnų seniūnijos seniūno pareigas Daniel Žamoit paprašė 1 ir 2 klausimą sukeisti vietomis. Prieštaravimų nebuvo.

1. SVARSTYTA. Dėl 2025-2027 metų Mickūnų seniūnijos kelių (gatvių) kapitalinio remonto,

tiesimo rekonstravimo darbų plano patvirtinimo.

Teisės skyriaus vyr. specialistas, l. e. Mickūnų seniūnijos seniūno pareigas Daniel Žamoit pristatė Vilniaus rajono savivaldybės tarybos sprendimu patvirtintą kelių priežiūros ir plėtros programos finansavimo lėšų, skirtų savivaldybei vietinės reikšmės kelių (gatvių) tinklui plėsti ir užtikrinti, kad šis tinklas veiktų, naudojimo ir skirstymo tvarkos aprašą. Buvo pažymėta pagal kokius kriterijus sudaromas trejų metų objektų sąrašas.

Seniūnaičiai išklausę pristatymą nesutinka su visais kriterijais. Elžbieta Tvorogal pasiūlė įtraukti į kriterijų sąrašą ar kelias yra tranzitinis, taip pat išbrauti kriterijų dėl gatvės apšvietimo. Marjan Tvorogal pateikė pastabą, kad galima būtų apsvarstyti kriterijų dėl mokyklinio autobusiuko važiavimo šiuo keliu. Taip pat buvo paliestas klausimas infrastruktūros mokesčio. Lukas Žukaitis pastebėjo, kad infrastruktūros mokesčius moka naujai statomi kvartalai ir būtų aktualu mokestį skirti tiems kvartalas, kurie moka mokestį. Sueigos metų buvo pristatyta lentelė, kurioje gatvės buvo išnagrinėtos pagal kriterijus ir buvo surašyti balai. Atskirai buvo pažymėtos daugiausia balų surinkusios gatvės. Elžbieta Tvorogal pažymėjo, kad Mažeikių g., Mažeikių k. nors surinko mažiau balų, bet jeigu planuojamas naujo viešojo transporto maršruto paleidimas, šis kelias bus tranzitinis ir jį būtų aktualu įtraukti į kapitalinį remontą. Po kiekvieno seniūnaičio pasisakymo kokias gatves įtraukti į 2025-2027 m. Mickūnų seniūnijos kelių (gatvių) kapitalinio remonto, tiesimo rekonstravimo darbų planą, nors buvo skirtingų nuomonių. Bendrų susitarimu buvo priimtas sprendimas prie jau 2024 metais patvirtintų gatvių sąrašo patvirtinti keturias gatves.

BALSAVO.

Už – 8 balsai, prieš nėra. Mickūnų jaunimo bendruomenės pirmininkė Česlava Zadranovič išėjo aptarimo metu ir balsavime nedalyvavo.

NUTARTA. Patvirtintas 2025-2027 metų Mickūnų seniūnijos kelių (gatvių) kapitalinio remonto, tiesimo rekonstravimo darbų planas (pridedamas).

Pasisakė Vilniaus rajono savivaldybės tarybos narė Teresa Demešo, kad gauna daug gyventojų paklausimų dėl Via Lietuvai priklausančio kelio Nr. 5224 Mickūnai – Skaisteriai – Sadūniškės. Kelias veda per Mickūnų mstl. centrą ir reikalaujantis remonto, o šaligatvis esantis Mokyklos g., Mickūnų mst. yra išvis avarinės būklės. Teisės skyriaus vyr. specialistas, l. e. Mickūnų seniūnijos seniūno pareigas Daniel Žamoit pažymėjo, kad apie problemą yra žinoma ir ne kartą buvo kreiptasi dėl šio kelio. Buvo priimtas sprendimas pakartotinai kreiptis dėl kelio ir šaligatvio tvarkymo. Taip pat Vilniaus rajono savivaldybės tarybos narė Teresa Demešo pasisakė, kad gauna daug gyventojų prašymų dėl kanalizacijos ir vandentiekio Mokyklos g., Miško, Mokytojų g., Pirties g., Mickūnų mstl. Šiose gatvėse yra vandentiekis ir kanalizacija bet tinklai nėra pakloti visiems šių gatvių gyventojams. Buvo priimtas sprendimas organizuoti susitikimą šiuo klausimu su UAB,, Nemėžio komunalininkas“ atstovu, kuriame sudalyvautų Vilniaus rajono savivaldybės tarybos narė Teresa Demeško ir teisės skyriaus vyr. specialistas, l. e. Mickūnų seniūnijos seniūno pareigas Daniel Žamoit.

1. SVARSTYTA. Dėl Mickūnų seniūnijos 2025 metų tvarkomų objektų sąrašo patvirtinimo.

Teisės skyriaus vyr. specialistas, l. e. Mickūnų seniūnijos seniūno pareigas Daniel Žamoit

pristatė lentelę su objektais, kurie apibendrintai pagal pateiktus gyventojų prašymus, seniūnaičių siūlymus turėtų būti įtraukti į objektų sąrašą tvarkymui. Peržiūrėjus visus objektus buvo priimtas sprendimas balsuoti.

BALSAVO.

Už – 8 balsai, prieš nėra.

NUTARTA. Patvirtinti Mickūnų seniūnijos 2025 metų tvarkomų objektų sąrašą (pridedamas).

Taip pat pasisakė Mickūnų seniūnijos gyventojai dėl Darbininkų g., Vališkių k., kurioje važiuoja viešasis transportas. Kelio danga yra žvyrkelis reikėtų svarstyti galimybes padaryti asfaltą.

Dar buvo pažymėta Gėlių g., Uosininkų I k. nes gatvė yra beveik visa užasfaltuota ir tik mažas gabaliukas paliktas.

1. SVARSTYTA. Dėl 3 atstovų delegavimo į pretendentų į seniūno pareigas konkurso

komisijos sudėtį.

Tesės skyriaus vyr. specialistas, l. e. Mickūnų seniūnijos seniūno pareigas Daniel Žamoit pasisakė, kad iš Vilniaus rajono savivaldybės administracijos gavo raštą dėl 3 atstovų delegavimo į pretendentų į seniūno pareigas konkurso komisijos sudėtį. Elžbieta Tvorogal pasiūlė deleguoti į komisiją Marjaną Tvorogal ir Boženą Stankevič. Justinas Grybauskas pasiūlė savo kandidatūrą ir Elžbieta Tvorogal. Taip pat buvo pažymėtą, kad reikia dar išrinkti pakaitinį atstovą į komisiją jeigu, kas nors negalės dalyvauti komisijoje. Bendru susitarimu buvo patvirtinti atstovai į pretendentų į seniūno pareigas konkurso komisijos sudėtį.

BALSAVO.

Už – 8 balsai, prieš – nėra.

1. NUTARTA. Deleguoti į pretendentų į seniūno pareigas konkurso komisijos sudėtį Justiną

Grybauską, Marjaną Tvorogal, Elžbietą Tvorogal ir pakaitinį atstovą Boženą Stankevič.

Sueigos pirmininkas Justinas Grybauskas

Sueigos sekretorė Božena Gražulienė